El dimarts 18 de juny, a les 18.30 h, s'inaugurarà a la Sala Laya de la Filmoteca de Catalunya la 9a Mostra Internacional de Cinema Etnogràfic que organitza l'Observatori del Patrimoni Etnològic Immaterial de Catalunya (OPEI).
La filòloga romanista austríaca Kristin Müller ha cedit a la Fonoteca de Música tradicional Catalana l'enregistrament d'una cinquantena de cançons de la societat begetina (Beget – Alta Garrotxa) del segle passat, per tal de que siguin digitalitzades, editades i difoses per la Direcció General de Cultura Popular i Associacionisme Cultural.
En data d'avui, 4 d'abril del 2018, l'Oficina de Suport a la Iniciativa Cultural (OSIC) ha publicat al Diari Oficial de la Generalitat de Catalunya (DOGC), les bases específiques de subvencions per a activitats culturals relacionades amb la cultura popular i tradicional i l'associacionisme.
S'ha publicat al Diari Oficial de la Generalitat de Catalunya (DOGC) de data 3 d'abril, la convocatòria per a la concessió de beques, en règim de concurrència competitiva, per a fer pràctiques en diversos àmbits culturals durant l'any 2018.
Entre aquestes beques hi ha les de tractament de documentació, inventari i catalogació de fons, en l'àmbit de la cultura popular i el patrimoni etnològic.
Es presenta el llibre "ENTRE EL CELLER I LA TAVERNA: Un recorregut per les bodegues de barri de la ciutat de Barcelona" de Bernat Fàbregas (coordinador), Joan Roura-Expósito, Albert Marín, Olga Llobet i Laura Camps, editat per la Generalitat de Catalunya, a la col·lecció Temes d'Etnologia de Catalunya.
El proppassat dissabte 24 de març es va celebrar al Teatre Armengol de Bellpuig del Camp, l'acte d'entrega del 33è Premi Valeri Serra i Boldú de Cultura Popular, que enguany va ser atorgat a l'ebrenca Laura Villalba, pel seu treball "Adelaida Ferré i Gomis, folklorista: l'art de brodar rondalles".
En el mateix acte van ser atorgats els premis infantils i juvenils d'aquest certamen.
El Museu de la Mediterrània presenta les 13enes Trobades de Música Mediterrània "Mediterrània amb veu de dona" que tindran lloc de l'11 al 14 d'abril a Torroella de Montgrí.
Unes trobades que volen reivindicar les veus femenines de la Mediterrània i posar en valor el rol femení en la transmissió de la cultura popular, facilitar la descoberta de repertoris ocults i mostrar la riquesa i qualitat de propostes actuals protagonitzades per dones.
Es fa públic el llistat de persones i entitats seleccionades per participar al Smithsonian Folklife Festival 2018, en què Catalunya serà la cultura convidada.
Aquest festival, el més important del món dedicat a patrimoni cultural immaterial, tindrà lloc del 27 de juny al 8 de juliol a Washington.
La cultura popular catalana hi serà representada a través de la imatgeria festiva, la música i la dansa d'arrel, els castellers, l'artesania i les festes tradicionals, entre d'altres.
Aquesta mostra serà a la vegada el 31è Aplec Internacional organitzat per Adifolk amb el lema "Ponts de cultura: un viatge d'anada i tornada, Europa-Amèrica-Catalunya", que tindrà una primera etapa el mes de maig a Manresa per acabar el mes següent a Washington.
La participació de Catalunya al Folklife Festival és possible gràcies a la col·laboració de la Generalitat de Catalunya i les Diputacions de Barcelona, Girona, Lleida i Tarragona.
Com que moltes institucions, entitats i federacions de cultura popular tenen exposicions de producció pròpia que moltes vegades tenen un ressò limitat, la Direcció General de Cultura Popular i Associacionisme Cultural ha creat un catàleg virtual d'exposicions a disposició de totes aquelles entitats o institucions que vulguin deixar-les o bé acollir-les.
El DOGC núm. 7571 de 5 de març, publica la Resolució CLT/333/2018, de 26 de febrer en la qual es fa públic l'Acord del Consell d'Administració de l'Oficina de Suport a la Iniciativa Cultural (OSIC), adoptat el 19 de febrer de 2018, per la qual s'obre convocatòria per a la concessió de subvencions, en règim de concurrència competitiva de les següents línies d'ajut:
Producció d'espectacles i d'exposicions relacionats amb la cultura popular i tradicional catalana.
A federacions que programin activitats culturals relacionades amb l'associacionisme i la cultura popular i tradicional catalana.
Producció i edició de llibres i fonogrames relacionats amb la cultura popular i tradicional catalana.
Organització de festivals i trobades nacionals de cultura popular i tradicional.
Activitats en matèria de formació i de documentació relacionades amb la cultura popular i tradicional catalana.